1. Moo ya o hɛ mi, o nane nɛ pi si!
Ha anɔkuale la nɛ kpɛ kɛ ha nimli tsuo.
Ha o fiɛɛmi ní tsumi nɛ e nu tso;
Mawu maa jɔɔ mo wawɛɛ.
Nɔ fɛɛ nɔ ma nyɛ ma tsu eko.
Kristo Yesu hu tsu eko hyɛ.
Moo ngɔ o hɛ kɛ fɔ Yehowa nɔ daa,
Pee nɔ́ nɛ da be tsuaa be.
2. Moo ya o hɛ mi, ye odase kɛ kã!
Moo ya nɔ, fiɛɛ sane kpakpa kɛ tsɔɔ nimli tsuo.
Wa jeɔ Matsɛ Yehowa, wa Mawu yi,
Wa fiɛɛɔ ngɛ wehi a mi.
He nyɛli maa wo wa he gbeye.
Koo ye gbeye, yaa nɔ nɛ o fiɛɛ;
Ha a le kaa Mawu Matsɛ Yemi ba.
Moo fiɛɛ anɔkuale’ɔ daa.
3. Moo ya o hɛ mi, moo kpale kɛ ya slaa
Nimli nɛ a bua jɔ munyu’ɔ he,
pee kaseli.
Yaa o hɛ mi, ha mumi nɛ wo mo kã,
Mo ná bua jɔmi nitsɛ.
Suɔ nimli nɛ o kɛ kaseɔ ní.
Tsɔɔ mɛ ní nɛ e sɛ a tsui mi.
Moo ye bua mɛ nɛ a ya a hɛ mi daa,
Anɔkuale la ma kpɛ.